Harijs Marnics
Harijs Ksavers Marnics (vācu: Harry Xaver Marnitz; dzimis 1894. gada 2. jūnijā, miris 1984. gada 2. novembrī) bija vācbaltiešu ārsts, fizioterapeits, publicists un memuāru autors. Rakstījis gan vāciski, gan latviski. Dzimis mācītāja ģimenē. Mācījies Bērzaines ģimnāzijā, vēlāk studēja medicīnu Tartu universitātē. Latvijas brīvības cīņu laikā cīnījās landesvērā. 1919. gadā lielinieki nogalināja tēvu, bet Marnics 1920. gadā turpināja studijas Kēnigsbergas universitātē. 1926. gadā iestājās NSDAP un SA, darbojās nacistu partijas Rasu politikas nodaļā (Rassenpolitisches Amt der NSDAP). NSDAP Zalta nozīmes (Goldenes Parteiabzeichen) īpašnieks. No 1941. līdz 1943. gadam, kad konfliktu dēļ pameta amatu, Marnics bija Rīgas ģenerālkomisāra "Veselības un tautas kopšanas" nodaļas vadītājs. Pēc kara 1954. gadā Brēmenē nodibināja masāžas privātpraksi.